بال گرنا

فن ایسٹرائڈایلوپیشیا ایریاٹا'': سٹیرائڈ انجیکشنز|Prognosis=|frequency=50% مرد، 25% خواتین (50 سال کی عمر میں بالوں کے جھڑنے کا نمونہ)}}بالوں کا گرنا ، جسے ایلوپیسیا یا گنجا پن''' بھی کہا جاتا ہے، سے مراد سر یا جسم کے کسی حصے سے بالوں کا جھڑنا ہے۔  زیادہ تر ، اس سے سر کے بال متاثر ہو تے ہیں ۔  بالوں کے گرنے کی نوعیت کسی چھوٹے سے حصے سے لے کر پورے جسم تک مختلف ہو سکتی ہے۔  عام طور پر سوزش یا داغ موجود نہیں ہوتے ہیں۔  کچھ لوگوں میں بالوں کا گرنا نفسیاتی پریشانی کا باعث بنتا ہے۔ 

عام اقسام میں مردانہ طرز کے بالوں کا گرنا ، خواتین کے طرز کے بالوں کا گرنا ، ایلوپیسیا ایریاٹا اور بالوں کا پتلا ہونا شامل ہیں جسے ٹیلوجن ایفلوویئم کہا جاتا ہے۔ مردانہ طرز کے بالوں کے گرنے کی وجہ جینیات اور مردانہ ہارمونز کا امتزاج ہوتا ہے۔ خواتین کے طرز کے بالوں کے جھڑنے کی وجہ واضح نہیں ہے۔ ایلوپیشیا ایریاٹا کی وجہ خود کار قوت مدافعتی نظام کی خرابی ہے؛ اور ٹیلوجن ایفلوویئم کی وجہ عام طور پر ایک جسمانی یا نفسیاتی دباؤ والا واقعہ ہوتا ہے۔  حمل کے بعد ٹیلوجن ایفلوویئم بہت عام ہے۔ 

سوزش یا داغ کے بغیر بالوں کے گرنے کی کم عام وجوہات میں بالوں کا کھینچنا ، کچھ دوائیں بشمول کیموتھراپی ، ایچ آئی وی/ایڈز ، ہائپوتھائرائیڈزم اور غذائیت بشمول آئرن کی کمی شامل ہیں۔ بالوں کے گرنے کی وجوہات جو داغ یا سوزش کے ساتھ ہوتی ہیں ان میں فنگل انفیکشن ، لیوپس ایریتھمیٹوسس، ، ریڈی ایشن تھراپی اور سارکوائڈوسس شامل ہیں۔   بالوں کے گرنے کی تشخیص جزوی طور پر متاثرہ جگہوں پر مبنی ہوتی ہے۔ 

کسی طرز سے بالوں کے گرنے کا علاج ،صرف حالت کو قبول کرنا ہے۔ جن مداخلتوں کی کوشش کی جا سکتی ہے ان میں دوائیں مائن آکسیڈیل (یا فین سٹرائڈ) اور ہیئر ٹرانسپلانٹ سرجری شامل ہیں۔   ایلوپیشیا ایریاٹا کا علاج متاثرہ جگہ میں سٹیرایڈ انجیکشن کے ذریعے کیا جا سکتا ہے، لیکن مؤثر ہونے کے لیے ان کو بار بار لگانے کی ضرورت ہوتی ہے۔  بالوں کا گرنا ایک عام مسئلہ ہے۔  50 سال کی عمر میں بالوں کا گرنا تقریباً آدھے مردوں اور ایک چوتھائی خواتین کو متاثر کرتا ہے۔  تقریباً 2فیصدافراد کسی نہ کسی وقت ایلوپیسیا ایریاٹا سے متاثر ہوتے ہیں۔ 

 حوالہ جات: 

زمرہ:جلدی امراض
زمرہ:جلدی کیفیات
زمرہ:انسانی بال
زمرہ:جلد کے ضمیمہ کی کیفیات
زمرہ:طبی اصطلاحات
زمرہ:دروں افرازی امراض
زمرہ:امراض